**Ministru kabineta noteikumu projekta**

**„Grozījumi Ministru kabineta 2015. gada 2. jūnija noteikumos Nr. 279 „Ceļu satiksmes noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2015. gada 2. jūnija noteikumos Nr. 279 „Ceļu satiksmes noteikumi”” (turpmāk – noteikumu projekts) mērķis ir novērst negodīgu konkurenci komerckravu pārvadājumu sektorā. Tādejādi ir nepieciešams ierobežo A-pašgājējmašīnu un citu speciālo pašgājējmašīnu maksimālo braukšanas ātrumu līdz 60 km/h.  Tāpat noteikumu projekta mērķis ir palielināt saimniekošanas efektivitāti, lai rudens un pavasara periodā lopkopības saimniecībām būtu iespēja bez ierobežojumiem pārvadāt sienu, salmus un skābsienu ar traktortehniku un divām piekabēm no glabāšanas vietām uz lopu novietnēm.  Noteikumu projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots saskaņā ar Ceļu satiksmes likuma 3. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz ierobežot maksimālo braukšanas ātrumu līdz 60 km/h ārpus apdzīvotām vietām traktortehnikai, kas reģistrēta Valsts tehniskās uzraudzības aģentūras traktortehnikas un tās vadītāju valsts informatīvās sistēmas apakšgrupās “A-pašgājējmašīna” vai “cita speciālā pašgājējmašīna”.  Latvijas transportlīdzekļu tirgū arvien vairāk tiek piedāvāti N kategorijas transportlīdzekļi no Vācijas, Beļģijas un Zviedrijas. Iepriekš šajās valstīs tie ir tikuši reģistrēti kā lauksaimniecības pašgājējmašīnas jeb traktortehnika (turpmāk – pašgājējmašīnas). Saskaņā ar normatīvajiem aktiem šīs pašgājējmašīnas tiek reģistrētas Valsts tehniskās uzraudzības aģentūras (turpmāk – aģentūra) traktortehnikas un tās vadītāju valsts informatīvajā sistēmā kā speciālā pašgājējmašīna apakšgrupā “cita speciālā pašgājējmašīna”.  No 2013. līdz 2019. gadam Latvijā vidēji tika reģistrēta viena šāda pašgājējmašīna gadā, bet no 2019. gada 1. janvāra līdz 1. novembrim ir reģistrēta jau 51 šāda pašgājējmašīna.  Šīs pašgājējmašīnas vizuāli un tehniski neatšķiras no N kategorijas automobiļiem. Reģistrējot tos kā traktortehniku, uz tiem attiecas traktortehnikas ekspluatācijas noteikumi. Tādējādi šāda pašgājējmašīna ir atbrīvota no visām N kategorijas transportlīdzeklim noteiktām prasībām, piemēram, nav nepieciešama vinjete, tahogrāfs, ceļa nodoklis, 95. kods, CE transportlīdzekļu vadītāju kategorijas vadītāja apliecība. Pastāv risks, ka autotransporta nozarē komerckravu pārvadātāji nākotnē varētu importēt Latvijā šādas pašgājējmašīnas un reģistrēt aģentūrā, lai ar tām veiktu komerckravu pārvadājumus, tā radot negodīgu konkurenci komerckravu pārvadājumu sektorā.  Šīs pašgājējmašīnas ir atļauts vadīt ar traktortehnikas vadītāju apliecību bez ātruma ierobežojuma, jo normatīvie akti to traktortehnikai nenosaka.  Lai novērstu minētās problēmas un nepilnības, noteikumu projektā paredzēts, ka šo pašgājējmašīnu maksimālais braukšanās ātrums ārpus apdzīvotām vietām būs 60 km/h, jo:   1. šāds ātrums neveicinās N kategorijas transportlīdzekļu aizstāšanu ar šīm pašgājējmašīnām; 2. pārsvarā šo pašgājējmašīnu iepriekšējās reģistrācijas apliecībās ir norādīts, ka to maksimālais braukšanas ātrums ir 60 km/h, un šī informācija pašlaik tiek norādīta arī aģentūras izsniegtajās traktortehnikas reģistrācijas apliecībās; 3. lai vadītu bijušo N kategorijas transportlīdzekli, ir nepieciešama traktortehnikas vadīšanas apliecība.   Noteikumu projekts paredz, ka traktortehnikai ar pilnu masu virs 4000 kg atļauts vilkt divas ar darba bremzēm aprīkotas divasu vai trīsasu piekabes.  Spēkā esošo Ministru kabineta 2015. gada 2. jūnija noteikumu Nr. 279 „Ceļu satiksmes noteikumi”” 179. punktā noteikts, ka traktortehnikai ar pilnu masu virs 4000 kg laikposmā no 1. aprīļa līdz 1. oktobrim atļauts vilkt divas ar darba bremzēm aprīkotas divasu vai trīsasu piekabes, bet laikposmā no 1. oktobra līdz 1. novembrim – tikai diennakts gaišajā laikā.  Laikposms no 1.otobra līdz 1.novembrim un tikai diennakts gaišajā laikā tika noteikts tādēļ, ka rudens periodā diennakts tumšajā laikā krasi samazinās redzamība biežu klimatisko apstākļu (lietus, migla) maiņas dēļ, apdraudot ceļu satiksmes drošību uz koplietošanas ceļiem.  Pirms vairāk nekā desmit gadiem izdarītie grozījumi Ceļu satiksmes noteikumos ir attaisnojušies, un aizvien vairāk lauksaimnieku izmanto iespēju produkciju un izejvielas pārvadāt ar divām piekabēm, jo tas ir ātrāk un lētāk un saimniekošanu padara daudz efektīvāku. Priekšlikums paredz svītrot nosacījumu par to, kuros mēnešos to drīkst vai nedrīkst darīt, tāpēc vislielākās ieguvējas būtu tieši lopkopības saimniecības, kurām rudens un pavasara periodā būtu iespēja sienu, salmus un skābsienu no glabāšanas vietām uz lopu novietnēm pārvadāt ar divām piekabēm.  Pēdējo desmit gadu laikā traktortehnikas un tās piekabju ražošanas standarti un normatīvie akti ir būtiski mainījušies, lai padarītu traktortehnikas un tās piekabes ekspluatāciju maksimāli drošu.  Normatīvie akti par ceļu satiksmi paredz, ka:   1. lai pievērstu citu ceļu satiksmes dalībnieku uzmanību un brīdinātu tos par iespējamām briesmām, traktortehnikas vadītājam obligāti jāiededz mirgojoša oranža (dzeltena) bākuguns, ja traktortehniku vada savienojumā ar divām piekabēm; 2. traktortehnikai ar pilnu masu virs 4000 kg atļauts vilkt divas ar darba bremzēm aprīkotas divasu vai trīsasu piekabes, un tas nozīmē, ka braukšanas laikā abām piekabēm ir jābūt aprīkotam ar darba bremzēm. Ja kādai piekabei nevar pieslēgt bremzes, tad ar tādu sastāvu ir aizliegts piedalīties ceļu satiksmē.   Lai neradītu satiksmei bīstamas situācijas, transportlīdzekļa vadītājam ir jāizvēlas tāds ātrums, kas atbilst ceļu satiksmes intensitātei, transportlīdzekļa un kravas īpatnībām un stāvoklim, kā arī ceļa un meteoroloģiskajiem apstākļiem (īpaši redzamībai braukšanas virzienā). Saskaņā ar normatīvajiem aktiem par traktortehnikas un tās piekabju valsts tehnisko apskašu noteikumiem traktortehnikas piekabēm ir divi aizmugurējie trīsstūra formas atstarotāji sarkanā krāsā, divi vienādas formas atstarotāji priekšā baltā krāsā un divi katrā sānā vienādas formas oranžā krāsā, kā arī piekabes ir aprīkotas gan ar visām nepieciešamajām (gabarītu, bremžu, pagrieziena rādītāju, numura) darba gaismām, gan ar darba bremzēm. Tādējādi traktortehnikas sastāvs ar divām piekabēm ir pietiekami drošs ekspluatācijā visa gada garumā, arī diennakts tumšajā laikaposmā. |
| 3. | Projekta izstrādē iesaistītās institūcijas un publiskās personas kapitālsabiedrības | Zemkopības ministrija, Valsts tehniskās uzraudzības aģentūra un valsts SIA “Sertifikācijas un testēšanas centrs” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar attiecīgo pašgājējmašīnu īpašniekus (turētājus, valdītājus) un Valsts tehniskās uzraudzības aģentūru. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina ne tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| |  |  |  | | --- | --- | --- | | 1. | Nepieciešamie saistītie tiesību aktu projekti | Vienlaikus ar šo noteikumu projektu tiks virzīts Ministru kabineta noteikumu projekts „Grozījumi Ministru kabineta 2017. gada 6. jūnija noteikumos Nr. 313 „Traktortehnikas un tās piekabes reģistrācijas noteikumi””, kurā paredzēts, ka šajā anotācijā minētā transportlīdzekļu grupa turpmāk tiks reģistrēta atsevišķi tai paredzētajā apakšgrupā “A-pašgājējmašīna”. | | 2. | Atbildīgā institūcija | Zemkopības ministrija | | 3. | Cita informācija | Nav. | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Informācija par noteikumu projektu no 2019. gada 7. novembra līdz 22. novembrim bija ievietota Ministru kabineta tīmekļvietnes sadaļā „Sabiedrības līdzdalība” un Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedrības līdzdalība”.  <http://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2015-?id=844> https://www.mk.gov.lv/content/ministru-kabineta-diskusiju-dokumenti  Noteikumu projekts no 2019. gada 8. novembra līdz 22. novembrim elektroniski tika nosūtīts saskaņošanai Lauksaimniecības tehnikas ražotāju un tirgotāju asociācijai, Zemnieku saeimai un Lauksaimnieku organizāciju sadarbības padomei. |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi.  Zemnieku saeima un Lauksaimnieku organizāciju sadarbības padome informēja, ka iebildumi par sagatavoto projektu nav.  Saskaņošanas laikā Zemnieku saeima iesniedza priekšlikumu par ierobežojuma perioda atcelšanu traktortehnikai, kas velk divas piekabes.  Saskaņošanas laikā iebildumi no sabiedrības pārstāvjiem un nevalstiskajām organizācijām netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts tehniskās uzraudzības aģentūra |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Bumbuls 67027184

adris.bumbuls@zm.gov.lv